Diari Oficial de la Generalitat Valenciana


Sumari del DOGV 120, del 08-09-1983 (1983/802390)

RESOLUCIÓ de 20 de juny de 1983, del Conseller d'Obres Públiques i Urbanisme, sobre l'expedient I-11/83, Projecte de Modificació del Pla General d'Ordenació de València i la comarca en el terme municipal de Picanya.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   120

Data del DOGV
:   08-09-1983

Secció del DOGV
:   ALTRES DISPOSICIONS

Número del document
:   1983/802390


Data del document
:   20-06-1983

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolución de 20 de juny de 1983, del Conseller d'Obres Públiques i Urbanisme, sobre l'expedient I-11/83, Projecte de Modificació del Pla General d'Ordenació de València i Comarca, en el terme municipal de Picanya.  
VIST l'expedient relatiu al Projecte de Modificació del Pla General d'Ordenació de València i la comarca en el terme municipal de Picanya, i   
VIST.-Que l'Ajuntament de Picanya ha tramitat, conformement als articles 49 i 41 de la Llei del Sòl, el Projecte de Modificació del Pla General d'Ordenació Urbana de València, i té per objecte el canvi de qualificació d'una zona industrial a residencial de ciutat jardí, en una superfície de 241.000 m.2, i que serà desenvolupat a través de Plans Parcials.   
VIST.-Que el Consell General de «Gran València», en sessió de 14 d'abril de 1983, va conéixer de l?assumpte i emeté informe favorable.   
ATES.-Que de l'anàlisi efectuada del conjunt del Projecte es dedueix que la modificació projectada excedeix l'àmbit propi, en incloure com de «tolerància industrial» una zona de 31.000 m.2, aproximadament, i que, segons el Pla General d'Ordenació Urbana vigent era industrial, sense avaluar els increments i les dotacions que aquest canvi provoca. Que, a més, és modificat substancialment el viari de la zona sude i s'hi planteja una solució iuxtaposada entre el Pla General vigent i les previsions de l'anterior Pla Parcial de Picanya. Aspectes globals, que amb l'al·lusió de l'estudi de les repercussions en matèria econòmica i de l'estudi del pla d'etapes, per à la remissió a una futura Revisió del Pla General, fan observar greus entrebancs per a una valoració satisfactoria del Projecte presentat.   
ATES.-Que hi ha determinades imprecisions o omissions de caràcter tècnic, però essencials, que invaliden la coherència del Projecte, perquè no es justifíca la capacitat ni les possibilitats de serveis d'infraestructura, ja que, per exemple, l?abastiment d'aigua es remet a un pou inexistent. La legislació sobre cementeris incideix negativament en part de l'àmbit projectat. Resta incomplit l'article 41.2.n del Reglament de Planejament que exigeix la previsió específica relativa als Sistemes Generals, i s?ha de definir la manera en què va adquirir-se el sòl, com s'han de finançar les obres i en quin termini, cosa que el programa d'actuació inclòs al Projecte ajorna simplement l'execució dels Sistemes Generals a posteriors projectes d'urbanització, independentment de la poca consistència del document essencial. L'Estudi Econòmic-Financer és insuficient i la seua justificació remet també a la revisió del Pla General, cosa que resulta incongruent amb la «urgència» en la realització del Projecte de Modificació analitzat, per la qual cosa no convé posposar la determinació pendent d'un fenomen encara llunyà, ja que la modificació planteja una reestructuració econòmica per canviar-se l'ús del sòl afectat, amb un augment en la densitat de la població i dotacions subsegüents, la inversió de les quals ha de reflectir-se necessàriament en l'Estudi Econòmico-Financer.   
ATES.-Que la proposta examinada suposa la introducció de 0.618-9.947 habitants, aproximadament, en el conjunt d'una població de menys de 6.000 habitants, tot plegat en incorporar-se el paràmetre d?1?5 m3/m2 sobre parcel·la neta, completant-lo amb el del nombre màxim d'habitatges, així com el còmput de les edificacions complementàries, no sent acceptable el que preveu l'article 4.4.2c en tant que no inclou ni terrasses obertes ni balcons, encara que estiguen coberts, com a part del volum edificable. Aquest factor de l'augment de la densitat de la població és un element substancial que transforma el caràcter molt puntual del Programa de Modificació i que capgira l'estrucutra orgànica del territori municipal.   
ATES.-Que no s'hi concreta el sistema d'actuació dels Plans Parcials previstos, i que l'execució dels parcs urbans haurà d'adscriure?s als dos sectors i no a l'Ajuntament de Picanya, en ser un equipament corresponent al «sòl urbanitzable», que no queda justificada la pretesa permanència dels Sistemes Generals de Comunicació i zona de protecció, els quals, a la vista del Projecte, sí que queden modificats.   
ATES.-Que encara que el document respon legítimament a una demanda local, aquest Projecte ultrapassa els canals estrictes a què subjecta la legislació urbanística vigent les propostes de Modificació del Planejament, ja que l'abast de la modificació analitzada respecte a l'augment de població, Sistemes Generals de Comunicacions, sòl industrial, suposa una autèntica revisió de l'estructura bàsica del territori municipal i alhora de les hipòtesis del planejament bàsic, que és el Pla General de València i comarca, perquè s'hi introdueixen aspectes bàsics i substancials que no traben plena satisfacció en els documents del Projecte, sobretot pel que fa als compromíssos temporals i garanties econòmiques i financeres que provoquen, i la urgència de la modificació no pot justificar l'omissió d'aquests estudis i previsions. Queda desbordat el marc legal pel qual s?han d'orientar les Modificacions de Pla General, en propasar-se en aquest Projecte un autèntic canvi de model territorial, que afecta les solucions que superen el marc merament local. Així doncs, s'incompleix greument el que exigeix l'article 154 del Reglament de Planejament, en tant que determina objectivament l'abast dels Projectes de Modificació dels Plans.   
ATES.-Que l'Organ Consultiu Superior de Planejament, en sessió de 14 de juny de 1983, va emetre informe negatiu del Projecte esmentat.   
VISTOS els preceptes legals esmentats, la Llei de Procediment Administratiu i d'altres normes de general aplicació, denegare l'aprovació definitiva del Projecte de Modificació del Pla General d'Ordenació de València i comarca en el terme municipal de Picanya.   
Contra aquesta Resolució, que no esgota la via administrativa, es podrà interposar Recurs d'Alçada davant el Ple del Consell de la Comunitat Valenciana, en el termini de quinze diez comptats des de la notificació.   
València, a 20 de juny de 1983.   
El Conseller d'Obres Públiques i Urbanisme   
LLUIS VERDU I LOPEZ